Nibe Festival er ved at finde de sidste navne til årets festival, og de kan nu løfte sløret for yderligere syv kunstnere.

Årets Nibe Festival kan blive lidt af et tilløbsstykke. Festival-programmet er snart færdigt, og der er flere stærke musiknavne på plakaten. Onsdag løftede arrangørerne sløret for yderligere syv kunstnere, som gæster Nibe til sommer. Der er tale om Shaka Loveless, Stine Bramsen, Specktors, Michael Falch, Østkyst Hustlers, Jonny Hefty & Jøden samt Tom Donovan. Tidligere har Nibe Festival, som løber af stablen fra 2. til 5. juli, præsenteret navne som L.O.C., Rasmus Seebach og D-A-D. Festivalens endelige program er klar i starten af april, og på nuværende tidspunkt er halvdelen af billetterne til årets Nibe Festival solgt.